รัฐบาลไทย-ข่าวทำเนียบรัฐบาล-ทีเซลส์ ประกาศความพร้อมจัดงาน BIO INVESTMENT ASIA 2019: RADICAL TRANSFORMATION OF LIFE SCIENCES IN ASIA ในงาน THAILAND LAB INTERNATIONAL 2019
วันพุธที่ 14 สิงหาคม 2562
ทีเซลส์ ประกาศความพร้อมจัดงาน BIO INVESTMENT ASIA 2019: RADICAL TRANSFORMATION OF LIFE SCIENCES IN ASIA ในงาน THAILAND LAB INTERNATIONAL 2019
ทีเซลส์ ประกาศความพร้อมจัดงาน BIO INVESTMENT ASIA 2019: RADICAL TRANSFORMATION OF LIFE SCIENCES IN ASIA ในงาน THAILAND LAB INTERNATIONAL 2019 หวังผลักดันผลิตภัณฑ์และอุตสาหกรรมชีววิทยาศาสตร์ของไทย สู่ตลาดต่างประเทศ
ดร.นเรศ ดํารงชัยผู้อํานวยการศูนย์ความเป็นเลิศด้านชีววิทยาศาสตร์ กล่าวว่า “การส่งเสริมสนับสนุนการพัฒนาธุรกิจทางด้านชีววิทยาศาสตร์ ถือเป็นพันธกิจหลักของศูนย์ความเป็นเลิศด้านชีววิทยาศาสตร์ภายใต้การกํากับของรัฐมนตรีว่าการกระทรวงอุดมศึกษา วิทยาศาสตร์ วิจัยและนวัตกรรม ซึ่งที่ผ่านมา ทีเซลส์ ได้ดําเนินกิจกรรม เช่น งานประชาสัมพันธ์เครือข่าย การดําเนินงาน การจับคู่ธุรกิจด้านชีววิทยาศาสตร์ การจัดแสดงนิทรรศการ การแลกเปลี่ยนบุคลากร เช่น นักวิจัย นักศึกษา ผู้บรรยาย การประชุมวิชาการ และการแบ่งปันข้อมูลที่เกี่ยวข้องกับธุรกิจชีววิทยาศาสตร์ เป็นต้น ซึ่งการจัดงานประจําปีถือเป็นส่วนที่สําคัญในการพัฒนาธุรกิจดังกล่าว ในปี 2562 นี้ ทีเซลส์ จึงได้กําหนดจัดงานBio Investment Asia 2019ภายใต้แนวคิดRadical Transformation of Life Sciences in Asia โดยมีวัตถุประสงค์ เพื่อกระตุ้นอุตสาหกรรมด้านชีววิทยาศาสตร์ของประเทศไทยให้เติบโต และขยายสู่ตลาดต่างประเทศ ส่งเสริมการนํางานวิจัยและนวัตกรรมออกสู่ตลาด เป็นการสร้างมูลค่าเพิ่มให้กับอุตสาหกรรมด้านชีววิทยาศาสตร์ของประเทศ รวมถึงเพิ่มเครือข่ายความร่วมมือ และสร้างการรับรู้แก่ประชาชนให้มากยิ่งขึ้น”
ดร.นเรศกล่าวเพิ่มเติมว่า “ภายในงานBio Investment Asia 2019:Radical Transformation of Life Sciences in Asiaครั้งนี้ ประกอบไปด้วยการจัดแสดงนิทรรศการบนพื้นที่กว่า 1,500 ตารางเมตร ที่รวบรวมผู้ที่อยู่ในห่วงโซ่คุณค่าของอุตสาหกรรมชีววิทยาศาสตร์ ทั้งอุตสาหกรรมยา อาหารเสริม เครื่องสําอาง หุ่นยนต์และเครื่องมือทางการแพทย์ และอุตสาหกรรมที่เกี่ยวเนื่อง โดยได้เปิดเวทีการประชุมสัมมนาในหลากหลายหัวข้อ เพื่อแลกเปลี่ยนองค์ความรู้ด้านต่างๆ ของอุตสาหกรรมชีววิทาศาสตร์ ครอบคลุมตั้งแต่งานวิจัยและพัฒนาจนถึงการผลิตออกสู่ตลาด โดยมีหัวข้อที่น่าสนใจ อาทิ แนวโน้มและทิศทางของชีววิทยาศาสตร์ จากผู้แทนBiotechnology Innovation Organization (BIO)ผู้ทรงอิทธิพลของวงการชีววิทยาศาสตร์ของโลก, ทิศทางและตลาดของPrecision Medicine, Digital Health,และAIที่เข้ามามีบทบาทในทางการแพทย์ การส่งเสริมสุขภาพและการช่วยในเรื่อง Nutrigenomic, ประเทศไทยกับการเป็นศูนย์กลางการผลิตสารตั้งต้นชนิดใหม่สําหรับอุตสาหกรรมยาและเวชภัณฑ์ เป็นต้น”
นอกจากนี้ ยังได้จัดการประชุมThailand Life Sciences Business Forum ร่วมกับหน่วยงานของประเทศสเปน เกาหลี อิตาลี ไต้หวัน ฯลฯ เพื่อเปิดโอกาสในการเจรจาธุรกิจ ส่งเสริมการลงทุนที่เกี่ยวข้องกับผลิตภัณฑ์และบริการด้านชีววิทยาศาสตร์ รวมถึงโอกาสในการเข้าถึงทุนวิจัยด้านสุขภาพ จาก International Joint Funding เช่น Joint Funding ระหว่าง Southeast Asia -Europe โดยจะมีนักวิจัยจากยุโรปมาร่วมนําเสนอหัวข้องานวิจัยและมองหานักวิจัยร่วมจากไทย, ทุนวิจัยร่วมระหว่างสเปนกับประเทศไทย, โครงการวิจัยร่วมในฝั่งเอเชียแปซิฟิกที่เรียกว่า e-Asia เป็นต้น ตลอดจนการนําเสนอรูปแบบใหม่ๆ ของการลงทุนด้านชีววิทยาศาสตร์ที่แตกต่างไปจากแบบดั้งเดิม และตัวอย่างความสําเร็จของโมเดลความร่วมมือระหว่างภาครัฐและเอกชนในการพัฒนานวัตกรรมและบริการด้าน Medical Genomic ของประเทศไทย และ Joint Venture ระหว่างมหาวิทยาลัย นักลงทุนไทยและเกาหลี สําหรับการลงทุนในด้านชีววัตถุ (Biopharma) , การ Transform ของบริษัทยักษ์ใหญ่ของไทยในการเข้าสู่อุตสาหกรรมด้านชีววิทยาศาสตร์ ในฐานะนักลงทุน และผู้ผลิต ตลอดจนกิจกรรมการส่งเสริม Startup ด้านชีววิทยาศาสตร์ที่จะมีการแข่งขัน Pitching และหา Partner เพื่อแสวงหาแหล่งเงินทุน พร้อมกันนี้ ภายในงานยังจะได้พบกับการนําเสนอกฏระเบียบต่างๆ ในการขึ้นทะเบียนผลิตภัณฑ์ หรือนวัตกรรมในการรักษาใหม่ๆ โดยองค์การอาหารและยาของไทยและประเทศอื่นๆ ในเอเชีย เช่น เกาหลี ไต้หวัน เป็นต้น
“ทีเซลส์ ได้รับความร่วมมือและการสนับสนุนจากองค์กรและหน่วยงานต่างๆ ในการจัดงานBio Investment Asia 2019: Radical Transformation of Life Sciences in Asiaในครั้งนี้ ซึ่งนับโอกาสสําคัญในการแสดงให้เห็นถึงศักยภาพ ความพร้อมและความสามารถด้านชีววิทยาศาสตร์ของไทยในเวทีระดับนานาชาติ ตลอดจนก่อให้เกิดการพัฒนา สร้างสรรค์นวัตกรรม เทคโนโลยี และองค์ความรู้ด้านชีววิทยาศาสตร์ เพื่อนําไปต่อยอดให้เกิดผลในเชิงเศรษฐกิจต่อไป โดยคาดว่าจะมีผู้เข้าร่วมงานทั้งนักวิจัย ผู้บริหาร ผู้ประกอบการจากหน่วยงานภาครัฐและเอกชน นักลงทุนทั้งในและต่างประเทศกว่า 10,000 คน จาก 40 ประเทศทั่วโลก และยังมุ่งหวังยกระดับการจัดงาน Bio Investment Asia ให้เป็นศูนย์กลางการแลกเปลี่ยนวิชาการ ความรู้และการลงทุนด้านชีววิทยาศาสตร์ในภูมิภาคเอเชียตะวันออกเฉียงใต้ อีกด้วย”ดร.นเรศกล่าวทิ้งท้าย
เตรียมพบกับงาน Bio Investment Asia 2019 : Radical Transformation of Life Sciences in Asia โดย ศูนย์ความเป็นเลิศด้านชีววิทยาศาสตร์ (องค์การมหาชน) ในงาน Thailand LAB INTERNATIONAL 2019 ระหว่างวันที่ 25-27 กันยายนนี้ ณ EH 104 ไบเทค บางนา สําหรับองค์กร หน่วยงาน ที่สนใจเข้าร่วมออกบูธ ภายในงาน และผู้สนใจเข้าร่วมการประชุม การเสวนาในหัวข้อต่างๆ